b'\n_START_ARTICLE_\nHilarie Burton\n_START_SECTION_\nBiografia\n_START_PARAGRAPH_\nElla mateixa descriu a a la seva fam\xc3\xadlia com a "tight-knit" molt unida. Els seus pares es diuen Bill Burton, que \xc3\xa9s un col\xc2\xb7leccionista d\'antiguitats, i Lisa Burton, una agent immobili\xc3\xa0ria. Bill i Lisa van tenir 4 fills: Billy Burton, Conrad Burton, Johnny Burton i Hilarie Burton, dels quals ella \xc3\xa9s la gran i l\'\xc3\xbanica noia._NEWLINE_La seva inf\xc3\xa0ncia la va passar a Virg\xc3\xadnia, i es va graduar al Park View High School l\'any 2000. En aquest centre va ser una alumna molt destacada, en el seu tercer any de la secund\xc3\xa0ria va ser vicepresidenta del consell d\'estudiants i capitana de l\'equip d\'animadores. Els seus millors amics de la inf\xc3\xa0ncia van ser Leon i Ariel. _NEWLINE_Des de molt petita el seu somni sempre havia estat ser actriu, i per aix\xc3\xb2 es va mudar a Nova York, on va estudiar a la Universitat Fordham._NEWLINE_El 2004 es va casar amb un assistent directiu anomenat Ian Prage, amb qui 5 anys despr\xc3\xa9s (2009) es va divorciar. Ian Prage, fill del productor executiu Greg Prage, concretament va ser assistent del director Mark Schwahn en la s\xc3\xa8rie One Tree Hill, on es van con\xc3\xa8ixer amb la Hilarie._NEWLINE_Fins fa molt poc la seva parella era l\'actor Jeffrey Dean Morgan. A finals de l\'any 2010 van tenir un fill anomenat Gus Augustus Morgan Burton. _NEWLINE_T\xc3\xa9 una amistat molt propera amb els actors de One Tree Hill: Bethany Joy Galeotti, Sophia Bush i Chad Michael Murray.\n_START_SECTION_\n2000\xe2\x88\x922003\n_START_PARAGRAPH_\nEl seu somni sempre havia estat ser actriu i des que era molt petita ja havia tingut la sort de desenvolupar aquesta passi\xc3\xb3. \xc3\x89s per aix\xc3\xb2 que es va mudar a Nova York, on va estudiar a la Universitat Fordham. Tamb\xc3\xa9 va comen\xc3\xa7ar a perseguir el seu somni, i va aconseguir ser presentadora d\'un segment d\'un programa, TRL, de MTV, una cadena de televisi\xc3\xb3 nord-americana especialista en la difusi\xc3\xb3 de videoclips musicals. En veure el talent que va exposar en el \xe2\x80\x9cTotal Request Live\xe2\x80\x9d els productors van oferir-li un contracte permanent. _NEWLINE_Burton tamb\xc3\xa9 va presentar els MTV Music Awards 2000, una gala de premis dels millors videoclips musicals. Gr\xc3\xa0cies a aix\xc3\xb2, r\xc3\xa0pidament es va convertir en famosa als Estats Units, i a partir d\'aqu\xc3\xad se li van presentar moltes altres oportunitats._NEWLINE_L\'any 2002 va fer la seva primera aparici\xc3\xb3 a la pantalla, en un petit paper a la s\xc3\xa8rie televisiva Dawson\'s Creek, la qual cosa la va portar a ser escollida per protagonitzar One Tree Hill, amb el paper de Peyton Sawyer, a Carolina del Nord._NEWLINE_Hilarie encara treballava amb el programa de MTV, Total Request Live, quan va acceptar el paper a la nova s\xc3\xa8rie. Aix\xc3\xb2 va provocar que s\'hagu\xc3\xa9s de despla\xc3\xa7ar cada setmana de Nova York, on hi havia els estudis de Total Request Live, i Wilmington a Carolina del Nord, on es feia One Tree Hill. De dilluns a dijous treballava a Carolina del Nord, i els divendres tornava a Nova York per treballar a MTV.\n_START_SECTION_\n2003\xe2\x88\x922009\n_START_PARAGRAPH_\nDel 2003 al 2009 va protagonitzar One Tree Hill, que va comen\xc3\xa7ar sent emesa per la Warner Bros (The WB) i m\xc3\xa9s tard es va unir amb UPN i van crear CW. A espanya la s\xc3\xa8rie ha estat emesa per La 2, Cosmopolitan TV i Clan TV. El 23 de setembre de 2003 es va estrenar la s\xc3\xa8rie, i va passar a ser un dels programes m\xc3\xa9s valorats. El personatge que representava es diu Peyton Sawyer, una misteriosa animadora adolescent que t\xc3\xa9 una gran passi\xc3\xb3 pel dibuix i la m\xc3\xbasica. Gr\xc3\xa0cies a aquest paper va apar\xc3\xa8ixer en la portada de Maxim, American Cheerleader Magazine i People._NEWLINE_El 2004 Burton va ser nominada per Teen Choice Award, per el paper de One Tree Hill, Choice TV Actress i guanyadora del premi Choice Breakout TV Star femenina. Un any m\xc3\xa9s tard tamb\xc3\xa9 va ser nominada per Choice TV Actress per comedia dram\xc3\xa0tica._NEWLINE_L\'any 2005 va sortir en la seva primera pel\xc2\xb7l\xc3\xadcula, un drama, anomenada Our Verry Own. Els seus companys de la pel\xc2\xb7l\xc3\xadcula i Burton van rebre en el prestigi\xc3\xb3s festival de cinema de Sarasota el premi de "Outstanding Ensemble Acting".  _NEWLINE_L\'any 2007 va sortir en una altra pel\xc2\xb7l\xc3\xadcula dram\xc3\xa0tica que es diu Normal Adolescent Behavior, on fa de Ryan. A m\xc3\xa9s a m\xc3\xa9s va protagonitzar una pel\xc2\xb7l\xc3\xadcula de terror que es diu The List._NEWLINE_El 2008 va fer una altra pel\xc2\xb7l\xc3\xadcula de terror sobrenatural: Solstice. Tamb\xc3\xa9 va fer un petit paper en la pel\xc2\xb7l\xc3\xadcula dram\xc3\xa0tica de FOX The Secret Life of Bees. I finalment, aquest mateix any tamb\xc3\xa9 va sortir en un episodi de la s\xc3\xa8rie televisiva Little Britain USA._NEWLINE_El 2008 va acabar el Total Request Live de MTV, quan van gravar l\'\xc3\xbaltim cap\xc3\xadtol hi va assistir, malgrat que ja hagu\xc3\xa9s deixat de ser la presentadora des de feia temps.\n_START_SECTION_\n2009\xe2\x88\x922010\n_START_PARAGRAPH_\nEl 2009 despr\xc3\xa9s de sis temporades, l\'actriu decideix deixar la s\xc3\xa8rie, juntament amb Chad Michael Murray, un altre dels protagonistes anomenat Lucas Scott._NEWLINE_Hilarie, juntament amb Kelly Tenney, van crear una producci\xc3\xb3 amb el nom de Southern Gothic Productions. I amb el nom d\'aquesta productora van fer dos curtmetratges, on apareixen els personatges protagonistes de One Tree Hill. Els dos curtmetratges es diuen: The Friendship Union Community Theater i The True Love Tale of Boyfriend and Girlfriend. La darrera ha estat narrada per Cullen Moss i dirigida per Nicholas Gray.\n_START_SECTION_\n2010\xe2\x88\x92actualitat\n_START_PARAGRAPH_\nPosteriorment es va tornar a traslladar a Nova York, per exercir un paper en la s\xc3\xa8rie criminal White Collar de FBI, interpretant una investigadora d\'assegurances amb el nom de Sara Ellis._NEWLINE_El 2012 Hilarie va comen\xc3\xa7ar a treballar per la ABC, on va aconseguir un paper en tres episodis de la novena temporada de la famosa s\xc3\xa8rie Anatomia de Grey, on pr\xc3\xa8viament el seu marit havia treballat i interpretat el pacient Denny Duquette. En aquesta s\xc3\xa8rie provoca la ruptura d\'una parella. Tamb\xc3\xa9 va aconseguir un paper en un episodi de la s\xc3\xa8rie polic\xc3\xadaca de com\xc3\xa8dia i drama anomenada Castle.'